beklemtoon – Sonder Kwinte en Kwale
Bepaal Wat Noodsaaklik Is
April 26, 2019 by Sonder Kwinte en Kwale
In Lukas 10, word Marta oor die vingers getik. Is ons nie maar almal Marta's wat van tyd tot tyd sukkel om te besluit watter take meer belangrik en minder belangrik is nie? Iemand moes tog die ete voorberei. Ek is seker dat Jesus Marta se gasvryheid opreg waardeer het. Dit was nie die feit dat die ete nie so belangrik was nie. Jesus het dit net beklemtoon dat dit nie die belangrikste ding op daardie tydstip was nie.
Dit was meer belangrik dat Marta en Maria na Jesus se lering moes luister.
Soos wat ek al reeds voorheen genoem het is dit nodig dat ons, ons verpligtinge nakom en projekte afhandel as deel van ons tydsbestuur. As jy al jou verpligtinge en take bymekaar sit, moet jy uitsoek watter meer belangrik is. Om dit te kan doen moet jy presies weet waarvoor God jou op hierdie tydstip in jou lewe roep. Met daardie geheelbeeld en doelwitte in gedagte, vra jouself af: "Wat is die één ding, as dit afgehandel is, wat al my ander projekte makliker en meer betekenisvol sal maak?"
Daardie antwoord is die belangrikste ding waarop jy moet fokus. Laat al die ander goed eers wag, totdat hierdie spesifieke taak afgehandel is. Hou aan om hierdie proses te herhaal.
Terwyl ek die boek Called to Create besig was om te lees, was ek oorweldig deur alles wat moes plaasvind om my. Ek moes aandag gee aan my kinders, ek was besig om te verhuis, ek was agter op my sekulere werk se "sales-budget", ek moes gemeentelede ondersteun wat deur moeilike tye gaan, 50 000 dinge het deur my verstand gehaas daagliks, terwyl ek dit in woorde probeer neer skryf in my daaglikse journal, ek het sondae 'n platform waarvan ek moet af bedien en nie ers gepraat van die toenemende druk in die mark, en vele meer nie. Ek het aan die begin geweet dat ek niks sou kon regkry as ek nie 'n verhouding met Jesus kon gehad het nie. Dit was dus my belangrikste taak. Ek het alles laat staan totdat ek myself in Sy teenwoordigheid gevind het.
Dit is so dat min take en projekte op enige gegewe tyd regtig noodsaaklik is. Leer die gewoonte aan om eers die twee of drie noodsaaklikhede te identifiseer en fokus daarop totdat dit afgehandel is.